Сярод праблем, над якімі зараз працуе праўленне міжнароднага “Мемарыялу”, ён назваў працу па мемарыялізацыі ахвяраў сталінізму і іх рэабілітацыі, па адкрыццю архіваў, па расследаванню парушэнняў правоў чалавека ў Чачні, бежанцаў, вайскоўцаў і вязняў, а таксама пры разгоне мірнага шэсця грамадзян ў Маскве на Балотнай плошчы 6 траўня 2012 года. “Пры гэтым мы шукаем шляхі перамоваў з уладамі, бо без чыноўнікаў некаторыя праблемы, у тым ліку і ўзвядзення помнікаў, проста нельга вырашыць”, — адзначыў Крывенка.